મેરાન્યૂઝ નેટવર્ક,શામળાજી: પુલવામાં માં થયેલ આતંકી હુમલા માં 40 થી વધુ જવાનો શહિદ થયા બાદ ગુજરાત માં પણ આઈબી એ હાઈ એલર્ટ આપતા ગુજરાત ના સુપ્રસિદ્ધ યાત્રાધામોની સઘન સુરક્ષા વ્યવસ્થા ગોઠવવામાં આવી છે અરવલ્લી જીલ્લાના અને રાજસ્થાનની સરહદે આવેલ સુપ્રસિદ્ધ યાત્રાધામ શામળાજી માં પણ જીલ્લા પોલીસતંત્ર દ્વારા સુરક્ષા વ્યવસ્થા કડક કરવામાં આવી છે મંદિર ના પ્રવેશ દ્વાર અને મંદિર ના ગર્ભગૃહ માં પ્રવેશતા તમામ દર્શનાર્થીઓ પર પણ સુરક્ષા કર્મીઓ દ્વારા બાજ નજર રાખવા માં આવી રહી છે જીલ્લા પોલીસવડા મયુર પાટીલે શામળાજી મંદિરની મુલાકાત લઈ સુરક્ષા અંગે ટ્રસ્ટીઓ સાથે ચર્ચા કરી હતી.